Separatister demper håp om våpenhvile i Ukraina
Onsdag morgen traff en granat en busstasjon i sentrum av den østukrainske byen Donetsk. Minst to personer skal være drept. Samtidig fortsatte de prorussiske opprørerne sin bakkeoffensiv mot regjeringens styrker i øst med full styrke, noe som betraktelig svekker det allerede spede håpet om at samtalene skal føre til noen fred.* Startet i november i fjor, da Ukrainas daværende president Viktor Janukovitsj droppet planene om en handels- og samarbeidsavtale med EU. Avtalen ville knyttet Ukraina nærmere Vesten og økt avstanden til Russland. * Avgjørelsen skapte et voldsomt raseri og demonstrasjoner mot den prorussiske presidenten i hovedstaden Kiev. Protestene økte i omfang i løpet av vinteren, og nærmere 100 demonstranter ble drept. * I februar ble Janukovitsj avsatt og en overgangsregjering innsatt. Kort tid etter tok væpnede, prorussiske styrker kontroll over Krim-halvøya sør i Ukraina. * I mars stemte Krims befolkning for løsrivelse, og Russland vedtok å annektere halvøya. * Øst i Ukraina okkuperte prorussiske separatister i april offentlige bygninger i flere byer. * EU og USA har innført sanksjoner mot sentrale russere og Krim-borgere. Kilde: NTB – Så langt er det for tidlig å snakke om noen våpenhvile, i alle fall med tanke på morgendagen, sa de prorussiske separatistenes forhandlingsleder Denis Pusjilin i Minsk sent tirsdag kveld. Før det hadde nyhetsbyrået Tass meldt at det var enighet om våpenhvile i Minsk blant representanter fra Russland, Ukraina, separatistene og Organisasjonen for sikkerhet og samarbeid i Europa (OSSE). Det stemte altså ikke, noe som også bekreftes av russiske kilder. En kilde fra Moskva sier dessuten til nyhetsbyrået RIA at forhandlingenes hovedanliggende ikke er en løsning på konflikten, men opprettelsen av en demilitarisert sone i Øst-Ukraina.Rundt midnatt tok diplomatene i Minsk en pause i forhandlingene som etter planen skal overtas av lederne for Ukraina, Russland, Frankrike og Tyskland onsdag. USAs president Barack Obama har selv ringt til president Putin for å overtale ham om å godta fredsplanen for Ukraina, ifølge Det hvite hus. Regjeringen i Moskva sier de to lederne påpekte behovet for en politisk løsning på konflikten, som russerne beskriver som intern. Krigen i Øst-Ukraina har kostet mer enn 5.000 menneskeliv.
Opprørernes representanter i Minsk sier det er altfor tidlig å snakke om en våpenhvile i Øst-Ukraina. Ethvert fredshåp hviler nå på onsdagens toppmøte i Hviterusslands hovedstad.